《张安化重阳日置酒挽同官游灵泉寺登高时适有》
宋代·李新

白发新迁客，黄云古战场。
自然堪堕泪，何必更重阳。
山削孤城起，河分细水长。
蜀峰高处望，犹是隔秦乡。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。